
	Αρ. Σύμβασης:
	



ΣΥΜΒΑΣΗ ΠΡΟΜΗΘΕΙΑΣ
Μεταξύ
Της ΗΛΙΑΚΤΙΔΑ Α.Μ.Κ.Ε.
Και
[Στοιχεία του άλλου μέρους]

Στη Μυτιλήνη σήμερα, την [ημερομηνία], στα γραφεία της ΗΛΙΑΚΤΙΔΑ Α.Μ.Κ.Ε., η οποία εδρεύει στο 1ο χλμ. Ε.Ο. Μυτιλήνης – Λουτρών, τα εκατέρωθεν συμβαλλόμενα μέρη:
Αφενός,
1. ο Φορέας Αστική Μη Κερδοσκοπική Εταιρία (Α.Μ.Κ.Ε.) ΗΛΙΑΚΤΙΔΑ, με ΑΦΜ 090359304, ΔΟΥ Μυτιλήνης, η οποία εδρεύει στο 1ο χλμ. Ε.Ο. Μυτιλήνης – Λουτρών, Μυτιλήνη, με τηλέφωνο επικοινωνίας: +30 22510 45577 και εκπροσωπείται νόμιμα από την κ. Ανδρεαδέλλη Βασιλική, με Αριθμό Ταυτότητας ΑΖ 434915, με την ιδιότητα της Πρόεδρου
και αφετέρου,
2. η εταιρεία [επωνυμία εταιρείας], με ΑΦΜ [ΑΦΜ εταιρείας], ΔΟΥ [ΔΟΥ εταιρείας], η οποία εδρεύει στην οδό [διεύθυνση], με τηλέφωνο επικοινωνίας: +30 [αριθμός τηλεφώνου] και εκπροσωπείται νόμιμα από [ονοματεπώνυμο νόμιμου εκπροσώπου], με Αριθμό Ταυτότητας [αριθμός ταυτότητας], η οποία εφεξής θα αναφέρεται στην παρούσα σύμβαση για χάριν συντομίας ως «Προμηθευτής»,
αφού έλαβαν υπόψιν τους την ανάγκη για προμήθεια ενός εκτυπωτή-πολυμηχανήματος και την υλοποίηση του έργου "ΜΕRΙΜΝΑ – Safeguarding children at Greek border points" που χρηματοδοτείται από τη DG HOME και υλοποιείται από τον Διεθνή Οργανισμό Μετανάστευσης (IOM),
συμφώνησαν ρητά, ανεπιφύλακτα συνομολόγησαν και έγιναν αμοιβαίως αποδεκτά τα ακόλουθα:

ΑΡΘΡΟ 1: ΕΙΣΑΓΩΓΗ ΚΑΙ ΕΓΓΡΑΦΑ
Ο Προμηθευτής συμφωνεί με την παρούσα να προμηθεύει την ΗΛΙΑΚΤΙΔΑ Α.Μ.Κ.Ε. με το είδος εκτυπωτής - πολυμηχάνημα, σύμφωνα με τους όρους και τις προϋποθέσεις της παρούσας σύμβασης και των παραρτημάτων της.
Τα ακόλουθα έγγραφα αποτελούν αναπόσπαστο μέρος της παρούσας σύμβασης:
α) Παράρτημα Α - Έντυπο Προσφοράς
β) Παράρτημα B - Έντυπο Οικονομικής Προσφοράς
γ) Παράρτημα Γ - Χρονοδιάγραμμα Παράδοσης και Έντυπο Τεχνικών Προδιαγραφών
δ) Παράρτημα Δ – Έντυπο Πληροφοριών Προμηθευτή

ΑΡΘΡΟ 2: ΑΝΤΙΚΕΙΜΕΝΟ ΣΥΜΒΑΣΗΣ
2.1 Αντικείμενο της παρούσας σύμβασης είναι η προμήθεια του είδους εκτυπωτής - πολυμηχάνημα, σύμφωνα με τις προδιαγραφές και στην τιμή που αναφέρεται για το είδος που περιγράφεται ακολούθως:

	Α/Α
	ΠΕΡΙΓΡΑΦΗ
	ΠΟΣΟΤΗΤΑ
	ΜΟΝΑΔΑ ΜΕΤΡΗΣΗΣ
	ΤΙΜΗ ΜΟΝΑΔΑΣ
	ΣΥΝΟΛΙΚΟ ΚΟΣΤΟΣ

	
	
	
	
	
	



Τιμές συμπεριλαμβανομένου του Φ.Π.Α.
2.2 Ο προμηθευτής συμφωνεί να προμηθεύσει τις ακόλουθες υπηρεσίες:
(α) Παροχή λεπτομερούς εγχειριδίου λειτουργίας και εγχειριδίου συντήρησης για το αντίστοιχο είδος και
(β) Εκτέλεση, επίβλεψη, συντήρηση ή / και επισκευή του παρεχόμενου είδους, για χρονικό διάστημα που συμφωνείται από τα μέρη της σύμβασης, υπό την προϋπόθεση ότι η υπηρεσία αυτή δεν απαλλάσσει τον προμηθευτή από τυχόν υποχρεώσεις εγγύησης βάσει της παρούσας σύμβασης.
ΑΡΘΡΟ 3: ΔΙΑΡΚΕΙΑ ΣΥΜΒΑΣΗΣ – ΧΡΟΝΟΣ, ΤΡΟΠΟΣ ΚΑΙ ΤΟΠΟΣ ΠΑΡΑΔΟΣΗΣ/ΠΑΡΑΛΑΒΗΣ ΥΛΙΚΩΝ – ΠΟΙΟΤΙΚΟΣ ΕΛΕΓΧΟΣ
1. Η διάρκεια της παρούσας Σύμβασης ορίζεται από την υπογραφή της, με επιθυμητή ισχύ μέχρι την 31 η Δεκεμβρίου 2019, κατόπιν έγγραφης συμφωνίας και των δύο μερών.
2. Η ΗΛΙΑΚΤΙΔΑ Α.Μ.Κ.Ε., μέσω του αρμόδιου τμήματός της, θα σημειώνει μέσω e-mail (Εντολή Αγοράς) στον προμηθευτή την ανάγκη για προμήθεια του είδους.
3. Το προϊόν θα παραδοθεί στην ΗΛΙΑΚΤΙΔΑ Α.Μ.Κ.Ε. εντός του χρονοδιαγράμματος που έχει ορίσει ο προμηθευτής στο Έντυπο Οικονομικής Προσφοράς.
4. Σε περίπτωση παραβίασης της ανωτέρω ρήτρας της παρούσης, η ΗΛΙΑΚΤΙΔΑ Α.Μ.Κ.Ε. διατηρεί το δικαίωμα:
(α) Να τερματίσει την παρούσα σύμβαση χωρίς ευθύνη, προβαίνοντας σε άμεση ειδοποίηση και να χρεώσει στον προμηθευτή τυχόν ζημία που έχει προκύψει ως αποτέλεσμα της παράλειψης του προμηθευτή να πραγματοποιήσει την παράδοση εντός της καθορισμένης προθεσμίας ή
5. Η παράδοση του είδους θα γίνει στη διεύθυνση 1ο χλμ. Ε.Ο. Μυτιλήνης-Λουτρών. Το κόστος παράδοσης θεωρείται ότι περιλαμβάνεται στην τιμή που ορίζεται στο Άρθρο 2 (Αντικείμενο Σύμβασης).
6. Η ΗΛΙΑΚΤΙΔΑ Α.Μ.Κ.Ε. θα έχει στη διάθεσή της τριάντα (30) ημερολογιακές ημέρες μετά την ορθή παραλαβή του είδους, για να το επιθεωρήσει και είτε να το δεχτεί ή να το απορρίψει ως μη συμμορφούμενο με την παρούσα σύμβαση. Σύμφωνα με τους κανόνες της ΕΕ, εάν τα προϊόντα που προμηθεύτηκε η ΗΛΙΑΚΤΙΔΑ Α.Μ.Κ.Ε. αποδειχθούν ελαττωματικά ή δεν ανταποκρίνονται στα διαφημιζόμενα χαρακτηριστικά, ο προμηθευτής οφείλει να τα αντικαταστήσει, να μειώσει την τιμή ή να επιστρέψει τα χρήματα.
7. Σε περίπτωση απόρριψης είδους, η ΗΛΙΑΚΤΙΔΑ Α.Μ.Κ.Ε. διατηρεί το δικαίωμα να απορρίψει ολόκληρη την παραλαβή. Τα απορριφθέντα είδη θα επιστρέφονται στον προμηθευτή, τα δε τέλη μεταφοράς θα επιβαρύνουν τον προμηθευτή. 
8. Το δικαίωμα της ΗΛΙΑΚΤΙΔΑ Α.Μ.Κ.Ε. για την επιστροφή των ειδών δεν περιορίζεται ή παραλείπεται από τα είδη που έχουν ήδη ελεγχθεί από την ΗΛΙΑΚΤΙΔΑ Α.Μ.Κ.Ε. 
9. Από πλευράς των προμηθευτών, απαιτείται διεξοδικός έλεγχος των προς παράδοση προϊόντων για τυχόν ανοιγμένες ή αλλοιωμένες συσκευασίες προϊόντων. Όλα τα προϊόντα θα πρέπει να παραδίδονται σε καθαρές, κατάλληλες, συσκευασίες, σύμφωνα με τις βέλτιστες εμπορικές πρακτικές, ώστε να διασφαλίζει ότι οι συσκευασίες των προϊόντων που παραδίδονται στην ΗΛΙΑΚΤΙΔΑ Α.Μ.Κ.Ε. δε φέρουν χτυπήματα, σκισίματα ή διαφόρου είδους παραμόρφωση ή υγρασία. Η συσκευασία πρέπει να είναι επαρκής ώστε να επιτρέπει τον τραχύ χειρισμό και την έκθεση σε ακραίες καιρικές συνθήκες κατά τη διάρκεια της διαμετακόμισης, λαμβάνοντας υπόψη το είδος των εμπορευμάτων και τον τρόπο μεταφοράς. Στην περίπτωση που ο εκπρόσωπος της ΗΛΙΑΚΤΙΔΑ Α.Μ.Κ.Ε. δεν επιβεβαιώσει το άθικτο της εξωτερικής συσκευασίας και ειδικώς στην περίπτωση που κάποιο κιβώτιο παραδοθεί κατεστραμμένο, σχισμένο ή ανοιγμένο, εκείνο δε θα παραλαμβάνεται, αλλά θα επιστρέφεται στον προμηθευτή.
10. Ο τίτλος ιδιοκτησίας του είδους μεταβιβάζεται στην ΗΛΙΑΚΤΙΔΑ Α.Μ.Κ.Ε. όταν παραδίδεται και γίνεται δεκτό από την τελευταία. Ο κίνδυνος απώλειας, αλλοίωσης ή καταστροφής του είδους, επιβαρύνει τον προμηθευτή έως ότου ο τίτλος μεταβεί στην ΗΛΙΑΚΤΙΔΑ Α.Μ.Κ.Ε. 


ΑΡΘΡΟ 4: ΑΜΟΙΒΗ – ΤΡΟΠΟΣ ΠΛΗΡΩΜΗΣ
1. Ο προμηθευτής αναλαμβάνει να παρέχει το είδος που αναφέρεται στον πίνακα του Άρθρου 2 (Αντικείμενο Σύμβασης) στις τιμές που σημειώνονται σε αυτόν ή σε χαμηλότερες.
Η συνολική τιμή για την προμήθεια και παράδοση του είδους είναι [ευρώ, λεπτά ολογράφως και αριθμητικά]. Η τιμή που ορίζεται στον πίνακα του Άρθρου 2 (Αντικείμενο Σύμβασης) είναι η συνολική επιβάρυνση της ΗΛΙΑΚΤΙΔΑ Α.Μ.Κ.Ε. Ο Προμηθευτής είναι υπεύθυνος για την πληρωμή όλων των φόρων, δασμών, εισφορών και επιβαρύνσεων που έχουν αξιολογηθεί σε σχέση με την παρούσα σύμβαση.
2. Τιμολόγια θα κόβονται και θα παραδίδονται την ίδια ημέρα μαζί με την προμήθεια του είδους. 
3. Σε περίπτωση που έχει κοπεί εκ παραδρομής λάθος τιμολόγιο, ο προμηθευτής θα πρέπει να κόβει αυθημερόν πιστωτικό τιμολόγιο και εν συνεχεία, να κόβεται το νέο τιμολόγιο.
4. Η πληρωμή θα γίνεται σύμφωνα με την παραλαβή του προϊόντος και με την προσκόμιση του νόμιμου παραστατικού (τιμολογίο επί πιστώσει) και δικαιολογητικών που προβλέπονται, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή εντός τριάντα (30) ημερολογιακών ημερών και σύμφωνα με τη χρηματορροή του προγράμματος, στον ακόλουθο τραπεζικό λογαριασμό του προμηθευτή:
Όνομα Δικαιούχου: 
Τράπεζα:  
IBAN: 

ΑΡΘΡΟ 5: ΥΠΟΧΡΕΩΣΕΙΣ ΑΝΑΔΟΧΟΥ
Ο προμηθευτής δεσμεύεται ότι:
α) τηρεί και θα εξακολουθήσει να τηρεί κατά την εκτέλεση της σύμβασης τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της παρούσας Σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.
β) δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της εκτέλεσης της σύμβασης.
γ) λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηρισθεί ως τέτοιες.
ΑΡΘΡΟ 6: ΡΗΤΡΑ ΕΧΕΜΥΘΕΙΑΣ 
Τα μέρη δεσμεύονται να τηρήσουν εμπιστευτικές, έναντι των τρίτων, όλες τις πληροφορίες που σχετίζονται με τις δραστηριότητες τους και στο βαθμό που η γνωστοποίηση τους δεν απαιτείται για την εκτέλεση της παρούσας σύμβασης.  


Η ως άνω Σύμβαση συντάχθηκε σε δύο αντίτυπα, αναγνώσθηκε και υπογράφηκε ως ακολούθως από τα συμβαλλόμενα μέρη και ένα αντίγραφο αυτής θα υποβληθεί ηλεκτρονικά μέσω TAXISnet από τον Προμηθευτή.

ΟΙ   ΣΥΜΒΑΛΛΟΜΕΝΟΙ
  
	ΓΙΑ ΤΗΝ ΗΛΙΑΚΤΙΔΑ Α.Μ.Κ.Ε.
	ΓΙΑ ΤΟΝ ΠΡΟΜΗΘΕΥΤΗ

